અમદાવાદ શહેરને યુનેસ્કોએ આ વર્ષે વર્લ્ડ હેરિટેજ સિટીનો દરજ્જો આપ્યો છે ત્યારે આ વખતના કાંકરીયા ફેસ્ટિવલને હેરિટેજ થીમ પર સજાવવામાં આવ્યું છે. તો અન્ય એક મહત્ત્વના નિર્ણયમાં કાંકરીયા કાર્નિવલમાં કાયમ આકર્ષણ બનતાં આતશબાજીના કાર્યક્રમને રદ કરવામાં આવ્યો છે. આતશબાજીના કારણે કાંકરીયા ઝૂમાં રહેતાં 1500 જેટલાં પક્ષીઓની નીંદર બગડે છે તે કારણે આ નિર્ણય લેવાયો છે. આતશબાજીના સ્થાને લેસર શૉનું આકર્ષણ રાખવામાં આવ્યું છે.